תקנות המהנדסים והאדריכלים (תנאים לרישוי)

{{ח:התחלה}}
{{ח:כותרת|תקנות המהנדסים והאדריכלים (תנאים לרישוי), התשס״ח–2007}}

{{ח:פתיח-התחלה}}
{{ח:תיבה|ק״ת תשס״ח, 49|תקנות המהנדסים והאדריכלים (תנאים לרישוי)|https://olaw.org.il/takanot/takanot-6617.pdf}}. ''עדכון סכומים:'' {{ח:תיבה|ק״ת תשס״ח, 411|הודעה|https://olaw.org.il/takanot/takanot-6642.pdf}}; {{ח:תיבה|תשס״ט, 820|הודעה|https://olaw.org.il/takanot/takanot-6769.pdf}}; {{ח:תיבה|תשע״ז, 950|הודעה|https://olaw.org.il/takanot/takanot-7798.pdf}}; {{ח:תיבה|תשע״ח, 1166|הודעה|https://olaw.org.il/takanot/takanot-7969.pdf}}; {{ח:תיבה|י״פ תשע״ט, 6435|הודעה בדבר עדכון אגרת בחינה|https://olaw.org.il/yalkut/yalkut-8084.pdf}}; {{ח:תיבה|ק״ת תשפ״א, 3598|הודעה|https://olaw.org.il/takanot/takanot-9485.pdf}}; {{ח:תיבה|י״פ תשפ״ג, 3317|הודעה|https://olaw.org.il/yalkut/yalkut-11074.pdf}}; {{ח:תיבה|תשפ״ד, 4468|הודעה|https://olaw.org.il/yalkut/yalkut-12163.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק המהנדסים והאדריכלים#סעיף 11|סעיפים 11(ג)}}, {{ח:חיצוני|חוק המהנדסים והאדריכלים#סעיף 11א|11א}} {{ח:חיצוני|חוק המהנדסים והאדריכלים#סעיף 23|ו־23}} {{ח:חיצוני|חוק המהנדסים והאדריכלים|לחוק המהנדסים והאדריכלים, התשי״ח–1958}}, (להלן – החוק), באישור שר האוצר לפי {{ח:חיצוני|חוק יסודות התקציב#סעיף 39ב|סעיף 39ב לחוק יסודות התקציב, התשמ״ה–1985}}, ובאישור ועדת העבודה הרווחה והבריאות של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”הרשם“ – רשם המהנדסים והאדריכלים, שמינה השר לפי {{ח:חיצוני|חוק המהנדסים והאדריכלים#סעיף 8|סעיף 8 לחוק}};
{{ח:ת|סוג=הגדרה}} ”השר“ – שר התעשיה המסחר והתעסוקה.

{{ח:סעיף|2|זכאות לרישיון}}
{{ח:תת|(א)}} מי שרשום בפנקס המהנדסים והאדריכלים (להלן – הפנקס), יהיה זכאי לקבל רישיון כאמור {{ח:חיצוני|חוק המהנדסים והאדריכלים#סעיף 11|בסעיף 11(א) לחוק}}, בהתקיים כל אלה:
{{ח:תתת|(1)}} הוא הגיש בקשה בכתב לשר לפי הנחיות הרשם;
{{ח:תתת|(2)}} הרשם אישר, כאמור בתקנת משנה (ב), כי –
{{ח:תתתת|(א)}} מלאה לגביו תקופת הרישום האמורה {{ח:חיצוני|תקנות המהנדסים והאדריכלים (רישוי וייחוד פעולות)#סעיף 2|בתקנה 2 לתקנות המהנדסים והאדריכלים (רישוי וייחוד פעולות), התשכ״ז–1967}} (להלן – תקנות הרישוי), בענף ובמדור נושא הרישיון;
{{ח:תתתת|(ב)}} בתקופת הרישום כאמור או לאחריה הוא צבר ניסיון מקצועי מתאים לביצוע פעולות של מהנדס או אדריכל רשוי בענף ובמדור נושא הרישיון; הניסיון האמור כלל מעורבות או טיפול מסייע, בפיקוחו ובהדרכתו של מהנדס או אדריכל רשוי, לפי העניין, בפעולות שיהיה מורשה לעשותן בעצמו רק לאחר קבלת הרישיון, והכל לפי אמות מידה מקצועיות שקבעה מועצת ההנדסה והאדריכלות לפי תקנת משנה (ב);
{{ח:תתת|(3)}} מי שחלה עליו חובת בחינה לרישיון לפי {{ח:פנימי|סעיף 4|תקנה 4}} – הוא עבר בהצלחה את הבחינה.
{{ח:תת|(ב)}} אישור לעניין תקנת משנה (א)(2)(ב), ייתן הרשם, לפי אמות מידה מקצועיות שתקבע מועצת ההנדסה והאדריכלות (להלן – המועצה), לעניין –
{{ח:תתת|(1)}} תחומי עבודה מעשית, סוגי התנסות מקצועית והיקפם, הכול בהתחשב בפעולות שהרישיון המבוקש מתייחס אליהן;
{{ח:תתת|(2)}} מידת המעורבות או הטיפול המסייע של מבקש הרישיון בעבודה, וטיב ההשגחה או הפיקוח עליו בידי מהנדס או אדריכל רשוי, לפי העניין, לרבות רציפות בהשגחה או בפיקוח האמורים;
{{ח:תתת|(3)}} סוגי מקרים שתידרש בהם בדיקה של ועדה מקצועית מייעצת מטעם המועצה, אופן בדיקתה ומידת מעורבותה של ועדה כאמור;
{{ח:תתת|(4)}} אופן בדיקת התעודות והכישורים המקצועיים של מי שלמדו בחו״ל ושקילותן לאמות המידה המקצועיות;
{{ח:תתת|(5)}} ניסיון נדרש וסוגי אישורים הנדרשים ממהנדס או מאדריכל רשוי המשמש מאמן של מבקש הרישיון, ודרכים לאימותם;
{{ח:תתת|(6)}} חובתו של מבקש הרישיון להגיש לרשם טופס אישור התמחות, שיכלול את פרטי המאמן וכן את תחום ההתמחות;
{{ח:תתת|(7)}} חובתם של מבקש הרישיון ושל המהנדס או האדריכל הרשוי המשמש מאמן של מבקש הרישיון, בענפים מסוימים, להגיש דיווח תקופתי שיכלול פרטים בדבר תחומי העבודה המעשית שביצע מבקש הרישיון והיקפה, וכן בדבר חובתם להגיש דוח מסכם, בסיום תקופת העבודה המעשית.
{{ח:תת|(ג)}} הרשם יפרסם באתר האינטרנט של משרד התעשיה המסחר והתעסוקה (להלן – האתר), את אמות המידה שנקבעו לפי תקנת משנה (ב), לרבות מועד תחילתן וכן הוראות מעבר ככל הנדרש; במקרה של שינוי אמות המידה כאמור, תורה מועצת ההנדסה והאדריכלות על מועד תחילה והוראות מעבר לאמות המידה החדשות, ובלבד שהשינוי לא יחול על מי שהחל עבודה מעשית לשם קבלת רישיון ערב השינוי.

{{ח:סעיף|3|העסקת מבקש רישיון בעבודה מקצועית בתקופת הרישום}}
{{ח:ת}} מהנדס או אדריכל רשוי, המשמש מאמן של מבקש הרישיון במהלך תקופת הרישום, יעשה כל שניתן כדי להבטיח את העסקתו של מבקש הרישיון בעבודה מקצועית ואת מניעת העסקתו בתחומים שאינם נדרשים לשם קבלת הרישיון.

{{ח:סעיף|4|בחינה לרישיון}}
{{ח:ת}} חובת בחינה כתנאי לקבלת רישיון תחול בענפים ובמדורים אלה:
{{ח:תת|(1)}} ענף אדריכלות וענף אדריכלות נוף;
{{ח:תת|(2)}} ענף הנדסה אזרחית, מדור הנדסת מבנים;
{{ח:תת|(3)}} ענף הנדסה כימית, מדור להנדסה כימית.

{{ח:סעיף|5|הרשמה לבחינה ואגרה|תיקון: [הודעות]}}
{{ח:תת|(א)}} בחינה לרישיון תיערך אחת לשנה לפחות, במועד ובמקום שיורה הרשם; הודעה על מועד הבחינה, נוהלי ההרשמה ודרכי השגה על תוצאות הבחינה יפרסם הרשם שישים ימים לפחות מראש, בשני עיתונים יומיים לפחות ובאתר.
{{ח:תת|(ב)}} בהודעה שיפרסם הרשם יצוינו מקום הבחינה וסכום אגרת הבחינה, אופן תשלומה וכל פרט אחר הנוגע לה.
{{ח:תת|(ג)}} בבחינה זכאי להשתתף מי שמתקיימים בו כל אלה:
{{ח:תתת|(1)}} ביקש רישיון לפי {{ח:פנימי|סעיף 2|תקנה 2(א)(1)}};
{{ח:תתת|(2)}} חלה עליו חובת בחינה לפי {{ח:פנימי|סעיף 4|תקנה 4}};
{{ח:תתת|(3)}} הרשם אישר כי התקיימו התנאים האמורים {{ח:פנימי|סעיף 2|בתקנה 2(א)(2)}};
{{ח:תתת|(4)}} שילם אגרת בחינה.
{{ח:תת|(ד)}} אגרת הבחינה תהיה בסכום של 750 שקלים חדשים {{ח:הערה|(מתואם לחודש אוגוסט 2006; החל משנת 2024, 992 ש״ח)}}; סכום זה יתעדכן ביום 1 בינואר של כל שנה (להלן – יום העדכון) לפי שיעור עליית מדד המחירים לצרכן שפרסמה הלשכה המרכזית לסטטיסטיקה לאחרונה לפני יום העדכון לעומת המדד שפרסמה לאחרונה לפני יום העדכון הקודם, ולעניין יום העדכון הראשון שלאחר תחילתן של תקנות אלה – לעומת המדד שפורסם בחודש אוגוסט 2006; הרשם יפרסם בהודעה ברשומות את סכום האגרה המעודכן.

{{ח:סעיף|6|תוכן הבחינה ומתכונתה}}
{{ח:תת|(א)}} בחינה תהיה בכתב, בתחום ההנדסה או האדריכלות שלו היא מיועדת, לרבות בנושאים גראפיים ובנושאי חיקוקים ובטיחות שמאותו תחום.
{{ח:תת|(ב)}} מתכונת הבחינה יכול שתהיה שאלות שעל הנבחן להשיב עליהן תשובה מפורטת, בחירת תשובה נכונה מתוך סדרת תשובות או שילוב של שניהם.
{{ח:תת|(ג)}} תוכן הבחינה ומתכונתה טעונים אישור מועצת ההנדסה והאדריכלות או ועדה מקצועית מטעמה.
{{ח:תת|(ד)}} נושאי הבחינה וכן מתכונת הבחינה כאמור בתקנת משנה (ב) יפורסמו באתר.

{{ח:סעיף|7|נוהל משמעת בבחינה}}
{{ח:ת}} נבחן ימלא אחר כל נוהלי הבחינה שצוינו על גבי מחברת הבחינה ואחר הוראות משגיחי הבחינה; משגיח בבחינה רשאי להפסיק את בחינתו של נבחן ולפסול אותה, אם ראה כי הנבחן עובר על נהלים או הוראות כאמור באופן הפוגם, לדעתו, בכשרות בחינתו.

{{ח:סעיף|8|תוצאות הבחינה}}
{{ח:תת|(א)}} תוצאות הבחינה יצוינו ב”עבר“ או ”נכשל“; על חלקים או פרקים בבחינה יינתן ציון חלקי באחוזים ורשאי הרשם לקבוע, בהתייעצות עם מועצת ההנדסה והאדריכלות או עם ועדה שהיא מינתה לכך, ציון לחלק או לפרק כאמור שיהיה תנאי לקבלת ציון עובר; מי שזכה לציון כולל משוקלל שלא פחת מן הציון שנקבע כאמור, זכאי לציון ”עבר“.
{{ח:תת|(ב)|(1)}} נבחן רשאי, בדרך שהורה הרשם, להגיש השגה לרשם על תוצאות הבחינה לא יאוחר מ־10 ימי עבודה מיום פרסום תוצאות הבחינה; נבחן המבקש להגיש השגה כאמור, זכאי לקבל צילום מחברת הבחינה שבעניינה הגיש את ההשגה.
{{ח:תתת|(2)}} הרשם ימסור לנבחן החלטה לעניין השגתו בתוך 45 ימים מהיום האחרון להגשת ההשגה.
{{ח:תתת|(3)}} ההחלטה בהשגה תהיה סופית.
{{ח:תתת|(4)}} בודק ההשגה לא יהיה מי שבדק את הבחינה.

{{ח:סעיף|9|בחינה חוזרת}}
{{ח:ת}} נבחן שנכשל או נפסל בבחינה, רשאי לשוב ולהיבחן במועד הבחינה הבא אחריה; נכשל או נפסל נבחן שלוש פעמים בבחינה, לא יהא זכאי עוד לשוב ולהיבחן, אלא לאחר שחלפו עשרים וארבעה חודשים ממועד הבחינה האחרונה שהשתתף בה.

{{ח:סעיף|10|קבלת רישיון}}
{{ח:תת|(א)}} מי שעבר את בחינת הרישוי בהצלחה יקבל את הרישיון בתוך 15 ימים מיום פרסום תוצאות הבחינה.
{{ח:תת|(ב)}} מי שאין חובת בחינה לפי {{ח:פנימי|סעיף 4|תקנה 4}}, חלה עליו, יקבל את הרישיון בתוך 15 ימים מן היום שבו אישר הרשם כי התקיימו בו התנאים {{ח:פנימי|סעיף 2|שבתקנה 2(א)}}.

{{ח:סעיף|11|פטור מחובת בחינה בכתב}}
{{ח:ת}} השר, בהתייעצות עם מועצת ההנדסה והאדריכלות ועם נציבות שוויון זכויות לאנשים עם מוגבלות, כמשמעותה {{ח:חיצוני|חוק שוויון זכויות לאנשים עם מוגבלות|בחוק שוויון זכויות לאנשים עם מוגבלות, התשנ״ח–1998}}, רשאי לפטור מחובת בחינה בכתב מי שאינו מסוגל להשתתף בה עקב מוגבלותו, ולחייבו להיבחן במקומה בעל פה או בכל דרך אחרת שיראה לנכונה, באופן שתתקיים זכותו של מבקש הרישיון לגשת לבחינה, לפי העניין.

{{ח:סעיף|5|תחילה}}
{{ח:ת}} תחילתן של תקנות אלה ביום פרסומה ברשומות של הודעה על קביעת אמות המידה המקצועיות לגבי כל ענף או מדור לפי העניין ופרסומן באתר כאמור {{ח:פנימי|סעיף 2|בתקנה 2(ג)}}.

{{ח:סעיף|13|הוראת מעבר}}
{{ח:ת}} תקנות אלה לא יחולו על מי שהגיש בקשה לרישיון לפני יום פרסומן.

{{ח:חתימות|כ״ו באלול התשס״ז (9 בספטמבר 2007)}}
* '''אליהו ישי'''
שר התעשיה המסחר והתעסוקה
{{ח:סוגר}}
{{ח:סוף}}
[[קטגוריה:בוט חוקים]]